Зборная КНДР па футболе

Зборная КНДР па футболе — нацыянальная футбольная каманда, якая прадстаўляе Паўночную Карэю на міжнародных турнірах. Удзельнік двух чэмпіянатаў свету (1966, 2010). Хатнія матчы праводзіць на стадыёне Першага мая, які з’яўляецца самым вялікім па змяшчальнасці ў свеце.

 Гісторыя 

 Чэмпіянат свету 1966 
Годам славы паўночнакарэйскай зборнай стаў 1966 год, калі КНДР удзельнічала ў чэмпіянаце свету па футболе ў Англіі і, на здзіўленне многіх, выйшла ў чвэрцьфінал, хоць у камандзе гулялі непрафесіяналы. На групавым этапе «Чхаліма» спачатку пацярпела паражэнне ад Савецкага Саюза (0:3), затым згуляла ўнічыю са зборнай Чылі (1:1) і, нарэшце, у апошнім матчы атрымала сенсацыйную перамогу над італьянцамі — з лікам 1:0, якая ў іх супернікаў увайшла ў гісторыю самых цяжкіх паражэнняў «скуадры адзуры». У чвэрцьфінале карэйцы сустрэліся з камандай Партугаліі і здзівілі заўзятараў, якія сабраліся на стадыёне ў Ліверпулі, трыма галамі, якія былі забіты ў браму партугальцаў на працягу першых 24 хвілін сустрэчы. Матч, аднак, скончыўся паражэннем зборнай КНДР з лікам 3:5. Па звестках прэсы, сведкаў і ўдзельнікаў падзей, усе члены каманды, акрамя футбаліста Пак Ду Іка пасля гэтага паражэння былі сасланыя ў канцлагеры, сам Пак адмаўляе гэту інфармацыю. У 2002 годзе брытанскі рэжысёр Даніэль Гордан стварыў дакументальны фільм «Гульня іх жыццяў», дзе распавёў пра лёсы сямі членаў той паўночнакарэйскай зборнай.

Выхад паўночнакарэйцаў у плэй-оф чэмпіянату свету стаў першым сур’ёзным поспехам для азіяцкіх зборных: да гэтага ніводная нацыянальная каманда Азіі не пераадольвала групавой бар’ер мундыялю.

 Зборная КНДР на найбуйнейшых міжнародных турнірах 

 Чэмпіянат свету 
 1930—1962 — не ўдзельнічала
 1966 — Чвэрцьфінал
 1970—1994 — не прайшла кваліфікацыю
 1998—2002 — не ўдзельнічала
 2006 — не прайшла кваліфікацыю
 2010 — групавы этап
 2014—2018 — не прайшла кваліфікацыю

 Алімпійскія гульні 
 1900—1960 — не ўдзельнічала
 1964 — знялася з турніру
 1968—1972 — не прайшла кваліфікацыю
 1976 — Чвэрцьфінал
 1980 — не прайшла кваліфікацыю
 1984—1988 — не ўдзельнічала
 1992 — не прайшла кваліфікацыю
 1996 — не ўдзельнічала
 2000—2016 — не прайшла кваліфікацыю

 Кубак Азіі 
 1956—1972 — не ўдзельнічала
 1972 — не прайшла кваліфікацыю
 1980 — 4 месца
 1984 — не ўдзельнічала
 1988 — не прайшла кваліфікацыю
 1992 — групавы этап
 1996 — не ўдзельнічала
 2000—2007 — не прайшла кваліфікацыю
 2011 — групавы этап
 2015 — групавы этап
 2019 — групавы этап

 Кубак выкліку АФК 
 2006 — не ўдзельнічала
 2008 — 3 месца
 2010 — Пераможца
 2012 — Пераможца
 2014 — не ўдзельнічала

 Азіяцкія гульні 
 1951—1970 — не ўдзельнічала
 1974 — 4 месца
 1978 — Чэмпіён
 1982 — 4 месца
 1986 — не ўдзельнічала
 1990 — 2 месца
 1994 — не ўдзельнічала
 1998 — групавы этап
 2002 — Чвэрцьфінал
 2006 — Чвэрцьфінал
 2010 — Чвэрцьфінал
 2014 — 2 месца
 2018 — Чвэрцьфінал

 Спасылкі 
 Зборная КНДР на сайце ФІФА